વોશિંગ્ટનઃ ભારતીય આઇટી કંપનીઓએ H-1B વિઝા માટે અરજી ફાઇલિંગ ઘટાડી દીધું છે. વળી, બહારના દેશોના નાગરિકો પણ અમેરિકન કંપનીમાં નોકરી કરવામાં ઓછો રસ બતાવી રહ્યા છે. તેનું કારણ ટ્રમ્પ એડમિનિસ્ટ્રેશને એન્ટિ-ઇમિગ્રેશન પર કડક બનાવેલું વલણ છે. આ વાત સિલિકોન વેલીના એક ન્યુઝપેપર સાન ફ્રાન્સિસ્કો ક્રોનિકલમાં કહેવામાં આવી છે. ઉલ્લેખનીય છે કે H-1B વિઝા માટે અરજીની ફાઇલિંગ 2 એપ્રિલથી શરૂ થઇ છે.